CELEX: 32020R1590
Language: fi
Date: 2020-08-19 00:00:00
Title: Komission delegoitu asetus (EU) 2020/1590, annettu 19 päivänä elokuuta 2020, Euroopan parlamentin ja neuvoston asetuksen (EU) 2019/631 liitteen I muuttamisesta vuosina 2016, 2017 ja 2018 rekisteröityjen uusien kevyiden hyötyajoneuvojen massan kehityksen huomioon ottamiseksi (ETA:n kannalta merkityksellinen teksti)

30.10.2020   
               
               
                  FI
               
               
                  Euroopan unionin virallinen lehti
               
               
                  L 360/8
               
            
         KOMISSION DELEGOITU ASETUS (EU) 2020/1590,
         annettu 19 päivänä elokuuta 2020,
         Euroopan parlamentin ja neuvoston asetuksen (EU) 2019/631 liitteen I muuttamisesta vuosina 2016, 2017 ja 2018 rekisteröityjen uusien kevyiden hyötyajoneuvojen massan kehityksen huomioon ottamiseksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 14 artiklan 2 kohdan,
         sekä katsoo seuraavaa:
         
                     (1)
                  
                  
                     Kunkin uusien kevyiden hyötyajoneuvojen valmistajan erityisten hiilidioksidipäästötavoitteiden laskennassa käytettävää EU:n koko ajoneuvokannan ajokuntoisten ajoneuvojen keskimääräistä massaa (M0-arvo) on mukautettava säännöllisesti, jotta voidaan ottaa huomioon muutokset unionissa rekisteröityjen uusien kevyiden hyötyajoneuvojen keskimääräisessä massassa.
                  
               
                     (2)
                  
                  
                     Komission täytäntöönpanopäätösten (EU) 2018/143 (2), (EU) 2019/582 (3) ja (EU) 2020/1035 (4) tietojen perusteella uusien kevyiden hyötyajoneuvojen ajokuntoisten ajoneuvojen keskimääräinen massa oli 1 825,23 kg kalenterivuosina 2016, 2017 ja 2018 painotettuna uusien rekisteröintien lukumäärällä kunakin kyseisistä vuosista. Asetuksen (EU) 2019/631 liitteessä I olevan B osan 4 kohdassa tarkoitetun M0-arvon olisi sen vuoksi vastattava kyseistä massaa kalenterivuosien 2021, 2022 ja 2023 osalta.
                  
               
                     (3)
                  
                  
                     Sen vuoksi asetusta (EU) 2019/631 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2019/631 liitteessä I olevan B osan 4 kohdassa oleva M0:aa koskeva merkintä seuraavasti:
            
               ”M0 on 1 766,4 vuonna 2020, 1 825,23 vuosina 2021, 2022 ja 2023 sekä 14 artiklan 1 kohdan b alakohdan mukaisesti hyväksytty arvo vuonna 2024;”.
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä elokuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 111, 25.4.2019, s. 13.
         
            (2)  Komission täytäntöönpanopäätös (EU) 2018/143, annettu 19 päivänä tammikuuta 2018, uusien kevyiden kuljetusajoneuvojen valmistajien keskimääräisten hiilidioksidipäästöjen ja päästötavoitteiden vahvistamisesta tai muuttamisesta kalenterivuoden 2016 osalta Euroopan parlamentin ja neuvoston asetuksen (EU) N:o 510/2011 mukaisesti (EUVL L 25, 30.1.2018, s. 49).
         
            (3)  Komission täytäntöönpanopäätös (EU) 2019/582, annettu 3 päivänä huhtikuuta 2019, Euroopan parlamentin ja neuvoston asetuksen (EU) N:o 510/2011 tarkoitetusta uusien kevyiden kuljetusajoneuvojen valmistajien keskimääräisten hiilidioksidipäästöjen ja päästötavoitteiden vahvistamisesta tai muuttamisesta kalenterivuoden 2017 osalta ja Volkswagenin yhteenliittymän ja sen jäsenten tapauksessa kalenterivuosien 2014, 2015 ja 2016 osalta (EUVL L 100, 11.4.2019, s. 47).
         
            (4)  Komission täytäntöönpanopäätös (EU) 2020/1035, annettu 3 päivänä kesäkuuta 2020, henkilöautojen ja kevyiden hyötyajoneuvojen valmistajien keskimääräisten hiilidioksidipäästöjen ja päästötavoitteiden vahvistamisesta tai muuttamisesta kalenterivuoden 2018 osalta Euroopan parlamentin ja neuvoston asetuksen (EU) 2019/631 mukaisesti (EUVL L 227, 16.7.2020, s. 37).